Keskustelu - Antaisitteko kehitysvammaisen tai mielenterveyspotilaan hoitaa vauvaanne? | Sana vapaa | Meidän Perhe\nklo 2:47 | 17.5.2013\nKysyisin, että onko teillä tullut vastaan tilannetta, jossa joku sukulainen tai kaverinne tai joku asiakas/potilas yms jonka tunnette työnne kautta, olisi ollut kiinnostunut pitelemään vauvaanne ja jopa hoitamaan sitä joko yksin tai sinun ollessa läsnä? Oletteko antaneet hoitaa? Uskaltaisitteko antaa, jos ette, niin miksi? onko teillä tullut vastaan tilanne, jossa skitsofreenikko, Downin syndroomainen, Autisti tai joku muu jonkun häiriön tai vamman, vian yms omaava olisi halunnut hoitaa lastanne, joka on vielä vauva? Millaisia henkilöitä pitää vähän n.s toppuutella tuossa vauvainnostuksessa?\nklo 8:55 | 17.5.2013\nKyse on aina ihmisestä ja persoonasta, ei pelkästään sairaudesta. Ei ole sinun asiasi toppuutella muita, mutta voithan päteä sillä saralla, jos se antaa sinulle jotain. Kaikilla on ihmisarvo. Kukaan ei tosiasiassa ole toista parempi tai huonompi. Silmät ja korvat auki. Katso sydämelläsi, jos kykenet. Eikä ihmisiä määritellä sairauksien perusteella. Kyllä sen näkee kehen voi luottaa. Sekä terveissä että sairaissa on eri luonteisia ihmisiä. Fyysinen tai psyykkinen sairaus ei tee ihmistä automaattisesti epäluotettavaksi. Eikä ole missään määritelty kuka kelpaa äidiksi tai isäksi. Ei ole olemassa kaavaa, muuta kuin ihmisten mielessä. Itse olen ihan terve jonkin yleisen määritelmän mukaan, mutta en arvioi, lokeroi tai määrittele ihmisiä. Myönnän olevani ennakkoluuloinen, mutta toisaalta olen utelias. Ihminen monesti pelkää erilaisuutta. Kyllä tuntosarvet kertovat, kehen voi luottaa. Totuus on kuitenkin, että ihmisiä kohdellaan epätasa-arvoisesti. Joiltakin kielletään lapsihaaveet ym. Totuus on kuitenkin se, ettei monikaan ns. terve tai normaali työssäkäyvä ajattele, onko hänestä vanhemmaksi, lapsia vain tehdään. Kuka kieltäisi alkoholisteilta tai narsisteilta lastenteon? Ei tällaisia kieltokarsinoita voi tehdä. Tai ehkä joidenkin valtaapitävien mielestä voi. Kyllähän kuka tahansa ajatteleva tietää, kuinka julma ihminen voi olla.\nklo 10:44 | 17.5.2013\nAloittajalle tiedeoksi ,että esim. masennus ei ole mielialasairauksissa vielä mitään. Masentuneella ihmisellä on yleensä hyvin realistinen käsitys tästä maailmasta, miksi usein ovatkin masentuneita. Onhan nykymaailma aika kova paikka selvitä.\nOikeasti ne sekopäisimmät friikit saa juosta sit vapaalla jalalla ja esim. johtajissa arvostetaan juuri tällaisia "oikeasti" sekopäisiä piirteitä. Liikemaailmassa menestyvien ihmisten kesken monella on jokin persoonallisuushäiriö kuten narsistinenpersoonallisuushäiriö tai psykopaatti. Yhteiskunta sitten taas ihailee näitä ihmisiä. Antaisitko lapsesi narsistin tai psykopaatin hoiviin? Sekään kun ei näy ulospäin.\nEn antaisi. Lapseni ovat minulle tärkeintä maailmassa, ja ruuasta auton turvaistuimeen, kummista päiväkotiin olen pyrkinyt hankkimaan heille parasta mahdollista.\nklo 20:48 | 17.5.2013\nEt siis veisi lastasi perhepäiväkotiin jossa kokenut hoitaja ja oppimisvaikeuksia/hahmotushäiriötä/lievää kehitysvammaa/lievää autismia yms omaava palveluavustaja hoitaa hoitajan kanssa yhdessä lapsia tai jos sellaiset ominaisuudet omaava tuttusi haluaa sinun ollessa läsnä syöttää vauvasi ja vaihtaa vaipat niin et anna, vaikka vauvasi selvästi nauttii kyseisen henkilön läheisyydestä ja henkilö on kokenut hoitamispuuhissakin?\nklo 12:26 | 18.5.2013\nhei olen yksi kehitysvammainen nainen ja olen yksin hoitanut yhden terveen perheen vauvaa ihan yksin kun vanhemmilla oli kiirre ja kun hoidin sitä niin sairauskohtausta ei tullut ja huom ja perhessä oli myös pikkulapsi että älkää tuomitko henkilöä sairaudesta vaan kysykää pystyykö hän hoitamaan kyllä hän varmaan kertoo sen itse\nklo 23:30 | 18.5.2013\nMiksi joku oli tuolle viimeisimmälle joka on ihan asiallinen vastaus, laittanut miinuspeukun?\nklo 16:08 | 19.5.2013\nMe annoimme lapsemme aspergerin syndroomaa sairastavan sukulaismiehen mukaan kalastusreissulle. Toivoimme että miehen itsehillintä pelaisi normaalisti edes lyhyen reissun ajan, mutta kävi niin että 5-vuotias lapsi oli veneessä vahingossa tönäissyt kumoon hänen uistinpakkinsa ja mies raivosi, kiroili ja huusi vielä siinä vaiheessa kun toi itkevää lasta takaisin kotiimme. Enää emme jätä lastamme tuon miehen seuraan ilman valvontaa, hetkeksikään.\nklo 16:13 | 19.5.2013\nMulla on asperger ja oon hoitanu vauvoja ja mulla on kaks kissakin täällä asunnolla. kissoilla on kissan kujeet ja kissat riehuu ja temppuaa yms mutta mie oon kärsivällinen ja ymmärrän että kissa on kissa enkä minä niille raivoomaan rupea. en myöskään vauvoille enkä lapsille. mutta aikuiset on joskus ärsyttäviä ja tyhmiä kun eivät käyttäydy siten miten odottaisin aikuisen käyttäytyvän. eläin tai pikkulapsi yms ei vielä mitään oo eikä ärsytä kun niitä ymmärrän hyvin, mutta aikuiset jotka ei käyttäydy siten miten odottasin käyttäytyvän eli kypsästi, fiksusti yms saavat minut raivon valtaan. tuo mies joka raivostui 5-vuotiaalle tuollaisesta asiasta sairastaa todennäköisesti jotakin muutakin kuin Aspergeria.\nKysyn myös, että te jotka ette anna erilaisen hoitaa vauvaanne, niin antasittekos hoitaa kissaa tai koiraa tai muuta eläintä? Siinä erilaisetkin on varmasti taitavampia kuin lastenhoidossa. vai mitäs luulette?\nklo 16:57 | 19.5.2013\n19.05.2013 klo 16:08\nOliko tuo mies muuten eräs kansanedustaja joka on innokas kalamies ja Lapissa tenojoella onkii kalaa? eräs vanha ukko yli kuudenkymenen jo? tuo oli tunnistettavissa hyvin ja milloinkas hän sai sen aspergeri-diagnoosin? onko poikanne hänen lapsenlapsensa? oon kuullu tuosta miehestä juttua että ollu semmonen aina ja esim opettajana toimiessaan antoi oppilaille tukkapöllyä. oli opettajakin aikoinaan.\nklo 21:53 | 19.5.2013\nKyllähän alkoholisoituneetkin hoitavat lapsia, vaikka on selvästi ongelmia. Alkoholismikin on sairaus ja paha sellainen. Alkoholi aiheuttaa monia sairauksia ja tekee tuhoa monella elämän alueella.\nklo 14:55 | 20.5.2013\nNetissä on keskusteltu siitä, että antavatko äidit kavereittensa ja sukulaistensa hoitaa vauvojaan. Keskustelu löytyy sivuilta http://www.vauva.fi/keskustelu/199487/ketju/annatteko_sukulaistenkavereiden_hoitaa_vauvaanne ja minä olen elämää nähnyt ja kokenut ja tervettä järkeä kykenen käyttämään ja sen verran ymmärrän mikä on esim kohtuullista, että en todellakaan väkisin tyrkyttäydy kenenkään vauvaa esim ottamaan tuosta vaan syliin, saati sitten hoitamaan. On itsestäänselvyys minun ikäiselleni aikuiselle että toki kysytään ensin siihen lupa. En ymmärrä sitä kun joku entinen lääkäri ja joku muukin entinen tuttuni luulivat, että menisin tuosta vain ottamaan yms vauvan. Minun mielestäni pienet lapset saattavat tehdä niinkin ja siksi pieniä lapsia on vahdittava kun vauva on paikalla ja neuvottava lapsia vauvan käsittelyssä koko ajan. Lapsi ei osaa hillitä itseään eikä käytöstään eikä lapseen voi vielä luottaa samoin kuin aikuiseen. Toivon, että minua ei pidetä näissäkään asioissa lapsena vaan minuun luotetaan kuin kaikkiin muihinkin aikuisiin.\nEsimerkiksi sen tiedän ja uskon, että voin hoitaa kaverin tai sukulaisen vauvaa sillä ehdolla, jos kaveri tai sukulainen tai joku muu ihminen antaa minun sitä hoitaa. Asiasta ei voi päättää kukaan muu kuin vauvan oma äiti. Jokainen äiti tuntee lapsensa ja arjessa minulla on sen verran hyvät sosiaaliset taidot esim tuttujen ihmisten kanssa, että ymmärrän miten toimitaan vauvan kanssa ja olen kokenut vauvanhoitaja, minulta löytyy kokemusta asiasta jo ennestäänkin. Tiedän sen, että useimmiten vauvan oma äiti haluaa hoitaa vauvansa itse ja vauva annetaan sellaisen hoidettavaksi, johon luotetaan. Usein se johon luotetaan, on tuttu ihminen tai sukulainen. Minuun on kyllä sukulaiset luottaneet tässä asiassa. Mutta kukaan ei anna vauvaansa vieraan ihmisen hoidettavaksi, ellei vieras ihminen ole sitten koulutettu lastenhoitaja, sairaanhoitaja tai lääkäri ammatiltaan.\nVaikka olenkin joissakin asioissa lapsenmielinen niin tässä asiassa en ainakaan ole lapsellinen. Usein on niin, että kun kohtaan vauvan, niin menen ihan normaalisti sitä katsomaan jakysyn saanko pitää sitä sylissä ja saanko avustaa hoitotoimissa yms ja minun on monesti annettukin pukea, syöttää ja vaihtaa vaipat yms. Miksi ei voisi antaa? Ei ole tuossa ollut ongelmaa. Jos sillä että hoitaa vauvaa tarkoitetaan sitä, että omaan asuntoon ottaisin vauvan useammaksi tunniksi tai jopa yöksi, niin siitä kyllä kieltäytyisin jos sellaista minulle tarjottaisiin. Kun sanon tykkääväni hoitaa vauvaa, niin tarkoitan sillä sitä, että toki vauvan oman äidin ollessa läsnä syötän, puen yms ja sylissä pidän vauvaa ja leikin vauvan kanssa jne. En tarkoita todellakaan sitä, että ottaisin vauvan hoitaakseni sitä yksin. Minut on muun muassa entinen psykiatri ja ensimmäinen tukihenkilö ymmärtäneet tässä asiassa aivan väärin. Miksi kieltää tavallista, normaalia vauvanhoitoa yhdessä vauvan oman äidin kanssa jos se kerran ennenkin on sujunut ja jos vauva on vieläpä ollut iloinen ja tyytyväinen niissä tilanteissa? Mutta sen ymmärrän aivan hyvin, jos kielletään ottamasta vauvaa tänne yöksi ja että yksin hoitasin ventovierasta vauvaa jota en ole aiemmin nähnytkään omassa asunnossani ollen keskenään vauvan kanssa. Siinä ei ole mitään järkeä ja sen asian itsekin täysin tajuan ja ymmärrän ilman että kukaan minulle siitä erikseen sanoo.\nMinä en ole pelkästään kirjoja lukemalla lapsenhoitoa oppinut vaan minulla on ja minulla on sanottu olevan siinä tavallista, tervettä maalaisjärkeäkin ainakin tämän verran kuin mitä nyt tässä kerroin. Toivon, että minua ei ajatella jonkun sairauden diagnoosikriteerien kautta vaan aina ajatellaan ihmisenä ja nähdään minussa ihminen sairauden takaa ja vasta sitten jos minulla ilmenee vaikeuksia esim ymmärtää jotakin niin se nähdään Aspergerista johtuvana ymmärrysongelmana. Surin ongelmani ei tällä hetkellä edes ole itsestäni tai toisesta ihmisestä huolehtimisessa, vaan siinä että saatan huomaamattani omissa puheissani tarkoittaa eri asiaa kuin mitä muut luulevat. Toiset ihmiset helposti tulkitsevat minut väärin. Jos sanon jotakin mikä kuulostaa hurjalta, niin väärinkäsitysten välttämiseksi on parasta kysyä tarkentavia kysymyksiä niin selviää sitten mitä tarkoitan. Sen kyllä ymmärrän täysin että yksin vauvan hoitaminen tässä asunnossa joka ei aina ole siistein mahdollinen asunto, on aika älytön ja kaukaa haettu asia minun kohdalla ja jos minun luultiin vauvanhoitoinnostuksella tuota tarkoittavan niin ymmärrän kyllä niitäkin jotka koetti toppuutella. Mutta jos he tarkottivat tavallista vauvanhoidossa auttamista esim syöttämistä ja pukemista ja pesemistä yms vauvan oman äidin ollessa kotona ja vauvan oman äidin luvalla, niin silloin en kyllä todellakaan ymmärrä asiaa ja ymmärtämistäni vaikeuttaa entisestään se, kun minä itse en näe syytä miksi sellainenkin voitaisiin kieltää, koska vauvat on olleet minun seurassa tyytyväisiä. Tietysti jos vauvat olisi aina pelokkaita ja itkuisia niissä tilanteissa niin silloin ymmärtäisin myös sen, miksi sekin olisi kielettyä.\nJois sanotaan että aspergereilla on terveen järjen puutetta niin mielestäni se koskee lähinnä alle parikymppisiä lapsia ja nuoria mutta tuskin enää 30-vuotiaita tai siitä vanhempia aikuisia naisia. Aikuinen nainen on aikuinen nainen vaikka sen voissa paistas. Koettakaa se asia vihdoinkin sisäistää.\nklo 16:17 | 20.5.2013\nOlen antanut mielenterveyspotilaan hoitaa kahta lastani.\nOlen nimittäin itse maanis-depressiivinen. Kumpikin lapsi on ymmärtääkseni iloinen, tasapainoinen ja huippulahjakas teini nykyään. He eivät juo eikä polta ja kotiintuloaikoja ei tarvita, kun he tulevat pyytämättä kotiin suoraan koulusta. Joskus pyytävät luvan ja menevät kaverille, josta sitten haetaan yöksi kotiin. Koskaan ei ole tarvinnut miettiä, että olenpa huonosti kasvattanut heidät. Myöskään koulu ei ole antanut ymmärtää, että heissä olisi jotain vikaa. He kuuluvat luokkiensa parhaimmistoon kumpikin.\nKeskustelunaloittajan kysymys on typerä, sillä enemmän luottamukseen vaikuttaa se, minkä vaikutelman henkilöstä on saanut ja miten pitkään on tuntenut hänet, kuin se onko hänellä jokin diagnoosi. Ainakin jos harkintakykyinen ja älykäs saa mielipiteensä sanoa.\nMoni täysin terveenä pidetty vanhempi tappaa omat lapsensa kostoksi puolisolle tai muusta tuntemattomasta syystä (yleensä luokitellaan laajennetuksi itsemurhaksi). Sen sijaan diagnosoitua sairautta poteva on yleensä hoidossa ja lääkityksessä ja erittäin hoitomyönteinen ja stabiili.\nPiilevät ja hoitamattomat ongelmat vaarallisia ovat, ei sairas ihminen, joka hoitaa itseään.


VIDEO: Uusi Toimittajaliitto - "Yhdistysvoimaa sananvapauden puolustamiseksi" - Varapuheenjohtaja Janus Putkonen, 22.12.2019 - Uusi MV-LehtiUusi MV-Lehti\nVIDEO: Uusi Toimittajaliitto – ”Yhdistysvoimaa sananvapauden puolustamiseksi” – Varapuheenjohtaja Janus Putkonen, 22.12.2019\nJulkaistu 22.12.2019 19:55, 5666 lukukertaa\nÄskettäin perustettu Toimittajaliitto, joka on tarkoitettu riippumattomien kansalaistoimittajien, vaihtoehtomedioiden ja sosiaalisen median sisällöntuottajien tukipilariksi sekä sananvapauden turvaamiseksi, sai vastaansa valtamedialta ankaran vastustuksen.\nUMV-Lehden päätoimittaja Janus Putkonen toivottaa hyvää informaatio- ja joulurauhaa.\nValheen vartijat levittävät huhuja ja pelottelevat kansalaisia russofobisine agendoineen. Moni kysyy kuka ja mikä on Janus Putkonen, uuden Toimittajaliiton takana olevan yhdistyksen varapuheenjohtaja ja Uusi MV-Lehden päätoimittaja.\nMissä oikeasti nyt mennään ja mihin suuntaan?\nVaihtoehtomedian Suomeen perustaneena ja patrioottisena päätoimittajana sekä poliittisena separatistina lyhyitä vastauksia ei ole antaa. Mutta jos totuudet kiinnostaa ja aikaa riittää, tässä Janus Putkosen videoviesti Donbassista joulun alla, 22.12.2019.\nKiitos Janus hienosta tarinasta.\nYhdestä asiasta haluaisin varoittaa. Minusta tuntuu ettei Suomessa julkaistavassa mediassa ole mahdollista julkaista kommentteja ilman jonkinasteista karsimista. Minusta esimerkiksi “Trolli131” on kirjoittanut niin juutalaisvihamielisiä kommentteja, että myös päätoimittaja joutuu niistä vastuuseen. Iljahan joutui vastuuseen myös sen tapaisista kommenteista, vaikka ne silloin kai olivatkin facebook-moderoinnin alaisia kommentteja.\nTietysti minunkin tai kenen tahansa kommentit voisivat joutua joskus poistoon, mutta parempi niinkin, jos se takaa, että tämä media pysyy hengissä.\nValtamediat ja poliisi ilman muuta keräävät koko ajan talteen kaiken mistä ajattelevat voivansa syyttää UMV-lehteä.\nEipä ole totuuden puolustaminen ruusuilla tanssimista, hyvän tason ammattilainen näyttää Suomessa jäävän järjestään kakkoseksi työhaastatteluissa. Syytä en tiedä, ehkä Suomessa ei ole todellista tarvetta laaja-alaiselle osaamiselle tai sitten henkimaailmat sotivat jo silläkin tasolla niin kovaa, ettei sellainen ihminen saa töitä, joka ei alistu sosialismi-globalismi-islam alliansin mielivallan alle.\nNyt tuntuu siltä, niin kauan minä totuutta puolustan, kunnes nälkä tai eri mieltä asioista olevat minut tappavat. Sydämestä tämä lähtee. Voihan siinä toki käydä niinkin, että silti murrun jo alkumetreillä. Aika näyttää\nTervetuloa tänne totuuden puolustajien joukkoon myös valtamedioiden toimittajille, jos alkaa omatunto kovasti kolkuttelemaan. Ei varmaan helppoa ole kaikilla teilläkään.\nVerkkostudio: "Punavihreä vappusatanen ja Suuri Lama 2.0" - Janus Putkonen, 1.5.2020 [Video]


lauantain fiilis - Sara Parikka\n9.9.2017 Teksti: Sara Parikka\nMoi<3 Meillä oli tänään tarkoituksena osallistua koko porukalla tuttavaperheen järjestämiin yleisurheilukisoihin, mutta päätin jäädä Mimosan kanssa kotiin. Pikkuinen heräili yöllä, nenä vuotaa ja itselläkin veto pois.. Toivon, että ei olla tulossa kipeiksi. Mikko lähti Matildan kanssa kisoihin ja mä juuri laitoin Mimosan lounaan ja smoothien päätteeksi nukkumaan. :) Nyt lounasta (=pizzaa eiliseltä) ja rentoilua. Tänään aion kokeilla Cliniquelta saatua uutta kasvojen puhdistus/kuorinta naamiota, lukea kirjaa (vaikuttaa maailman parhaalta tämä jatko-osa) ja leikkiä lasten kanssa.\nKotona siirrytään enemmän ja enemmän syysaikaan. Laitettiin tällä viikolla valkoinen matto takaisin ja vitsit miten sitä olikin ikävä. Niin pehmoinen jalan alla <3! Kynttilät palaa ja villasukat löytyy jaloista lämmittämästä. Oon haaveillut ostavani Shepherdin tossut (tällaiset) kotiin ja tarvitsisin kyllä yhdet myös töihin. Kotona meillä on kauttaaltaan lattialämmitys, mutta silti tykkään että jalat pysyvät lämpimänä. Töissä taas lattiat ovat jääkylmät, joten lämmike ei olisi pahitteeksi. :) Varmaan olisi järkevää ostaa yhdet ja kuljettaa niitä mukana tarpeen tullen. Töissä kun ei tule oltua joka päivä.\nTäällä soi younghearted, tuoksukynttilä lämmittää ja olo on sellainen, että tänään skipataan ulkoilu. Nyt tuo sadesää ei houkuttele, vaikka neidit varmasti nauttisivat lätäköissä. Ehkä huomenna sitten.. :) Ihanaa syksyistä viikonloppua! <3Sara\n..Pizzaresepti tulossa myöhemmin.. ;)\nAnnika Peltonen / 18.9.2017 klo 14:18\nTaika / 9.9.2017 klo 14:30\nSe on kyllä totta, että lapset nauttivat lätäköissä. Täällä pienet ulkoili isin kanssa aamupäivän ja löytyhän sieltä ulkoa justiinkin niitä ihania lätäköitä :D Itse siivoilin sillä aikaa, vaikka yleensä siivotaan torstaisin. Nyt pienet unilla. Olispa kivat tuollaset tossut. :)\nSara Parikka / 12.9.2017 klo 16:52\nVoi miten ihana isi lapsilla kun vei ulos leikkimään, ihan parasta! :)\nNe on MAZEn hyllyt ja kaiken infon löytää esim stockan sivuilta :)\nAnna / 9.9.2017 klo 21:20\nMahtavaa että tykkäät tosta kirjasta, mä taisinkin silloin noista vinkata! :) ja ihanaa syksyä teille!\nsiis se on niin ihana <3 Kiitos vinkistä!! :)\nSanna / 9.9.2017 klo 23:55\nMistä nuo lehtien säilytyskorit on? Kivan näköiset :)\nSara Parikka / 12.9.2017 klo 16:53\nNe on HM:stä, tosi kätsyt kyllä :)\nNelli / 10.9.2017 klo 00:13\nSara Parikka / 12.9.2017 klo 17:01\nHei huippuhyvä vinkki <3 kiitos! Pitää tsekata prisma :)\nNiin on, totta, aivan ihana vuodenaika <3 Kivaa uutta viikkoa! :)\nSanna / 11.9.2017 klo 08:09\nVoisitko kirjoittaa tosta naamiosta vielä, että millainen se on ja kokemuksia käytöstä :) Ehdin nopsaan nähdä sun IG storia siitä, mutta katsoin sen kiireessä niin meni vähän ohi ja kun olisi ollut aikaa katsoa, niin sitä ei näkynyt enää :(\nKiitos, jos jaksat :)\nSara Parikka / 12.9.2017 klo 17:00\nHei joo voisin kirjoittaa vaikka erilliseen postaukseen :)


Siikajoen metsäpalo saatiin hallintaan | Kotimaan uutiset | Iltalehti.fi\nSiikajoen metsäpalo saatiin hallintaan\nSunnuntai 31.5.2009 klo 21.56 (päivitetty 1.6.2009 klo 09.27)\nKymmenien hehtaarien alueella roihunnut metsäpalo on saatu hallintaan Siikajoella Pohjois-Pohjanmaalla.\nPalokunnan mukaan sammutus jatkuu edelleen mutta paloalue on kyetty rajaamaan.\nMetsää paloi sellaisilla alueilla, jonne ei mene yleisiä teitä. Palomiehet joutuivat pahimmillaan kulkemaan kilometrejä kävellen, jotta pääsivät tukahduttamaan liekkejä.\nPalo sai eilen illalla alkunsa tuleen syttyneestä omakotitalosta. Yli 60 hehtaarin alueen polttanutta paloa on sammuttanut enimmillään noin 140 henkilöä.\nPohjois-Pohjanmaalla oli sunnuntaina myös useita muita pienempiä maastopaloja. Taivalkosken Metsäkylässä sähkölinjalle kaatunut puu aiheutti maastopalon. Lisäksi maastoa paloi muun muassa Pyhäjärvellä ja Haukiputaalla.\nPohjanmaalla Vetelissä tuhoutui maastoa noin 100 hehtaaria. Sammutustöihin osallistui jopa sata palomiestä ja yksi helikopteri.\nKainuun Sotkamossa levinnyt maastopalo uhkasi sunnuntaina useita rakennuksia. Liekit lähtivät liikkeelle grillistä, ja palo saatiin hallintaan juuri ennen kuin tuli ehti levitä kesämökkeihin ja muihin rakennuksiin.\nHeti sen jälkeen palokunta sai hälytyksen Suomussalmelle, jossa maastopalo uhkasi yhtä rakennusta.\nMyös Lapissa Kemijärvellä paloi noin 50 hehtaaria hakkuualuetta. Hevosniemen alueen jälkisammutus jatkuu koko päivän.\n11. Käsittämätöntä hölmöilyä MM-finaalissa! Sveitsin NHL-tähti otti todella kummallisen jäähyn\n35. Amin Asikainen juoksi savuiseen rappukäytävään apuun - Palomestari: Näin ei tule toimia\n39. Harryn ja Meghanin pienen piirin iltajuhla sisälsi yllätyksiä: Häätanssina Whitney Houstonia!\n44. Bill Gates paljasti tapaamisestaan Trumpin kanssa: Presidentti ei tiedä, mitä eroa on HIV:llä ja HPV:llä - ”Erikoista, että joku sotkee ne keskenään”\n45. Trump vaatii oikeusministeriötä tutkimaan vakoiliko FBI hänen vaalikampanjaansa\n18. Krista Kosonen julkaisi kuvan juhlista kiittääkseen häävieraita: ”Itkua ja naurua ja mahtavia ihmisiä”\n25. Ex-presidentti Jimmy Carter vitsaili Trumpin kustannuksella valmistujaisjuhlassa: ”En tiedä, myöntäisikö Trump sitä vai ei”\n28. Amin Asikainen juoksi savuiseen rappukäytävään apuun - Palomestari: Näin ei tule toimia\n32. Puuma surmasi pyöräilijän ja raateli toisen Washingtonissa: miehen pää oli jo eläimen suussa, kun kuolonuhri lähti juoksemaan pakoon\n33. Chrissy Teigen julkaisi ensimmäisen kuvan suloisesta pojastaan - nimi lienee kunnianosoitus Miles Davisille\n38. Mika Häkkinen on huolissaan kohukuskin sekoiluista: ”Seurauksena on huono maine”\n41. Moottoripyöräilijä menehtyi törmättyään puuhun Tuusulassa\n42. Potkut saanut järvenpääläislehtori ja kokoomuspoliitikko aikoo viedä irtisanomisensa oikeuteen - syyttää mediaa\n45. Oletko huomannut, että jäätelöpaketin kyljessä on 9 viivaa? Niillä on tärkeä tehtävä\n48. Mestari-Barcelona juhli Andrés Iniestan uran päätöstä - ”Olet ikuinen, Iniesta!”


Satumainen Karjala paljasti salaisuuksiaan - Mielenkiintoista. Kirjastojen toiminnasta - Karjalan tasavalta - Valitse alue - Suomalais-ugrilaiset kirjastot\nSatumainen Karjala paljasti salaisuuksiaan\nRisteilylaiva on ankkuroinut Petroskoin satamaan. Ei tapahdu kovin usein, että kaupungin tärkeänä matkailuominaisuutena olisi kirjasto. Tänä kesänä tämä toimintamuoto on otettu käyttöön Karjalan Kansalliskirjastossa.\nMatkailukauden kynnyksellä tässä huhtikuussa Kansalliskirjastossa pidettiin uuden matkustajille kohdennetun ohjelman esittelytilaisuus. Satumainen Karjala –ohjelman esittelytilaisuudessa oli mukana oppaita ja Matkailu ja majoitus –erikoisalan opiskelijoita.\nJo tänä kesänä matkustajat, jotka tulevat Venäjän eri kaupungeista Petroskoihin risteilylaivalla, voivat päästä laivasta kirjastoon ja nähdä omin silmin Satumaisen Karjalan. Ohjelma oli erittäin mielenkiintoinen vieraillemme ja se on kohdennettu sekä aikuisille että nuorille matkustajillekin. Kirjaoppaana ja seutumme menneisyyteen vievänä saattajana oli Kalevala-eepos, ja sen sankarit yhdessä Karjalan Kansalliskirjaston asiantuntijoiden kanssa olivat luotettavia apulaisia Karjalan historian, kielen ja kulttuurin tutkimuksessa.\nEri tapahtumapaikoissa kokeneiden saattajien avulla vieraamme osoittautuivat taitaviksi karjalan kielen opiskelijoiksi sekä osaaviksi käsityöläisiksi, kun tehtiin karjalaisia suojelunukkeja, he saivat tietää Vottovaarasta, seitojen ja kivilabyrinttien magiasta. Ohjelman osallistujat menestyivät arvaamassa vaikeita arvoituksia, joiden aiheet olivat karjalaisia menoja ja perinteinen karjalainen puku.\nAktiivisimmat vieraat kokivat voimiaan esiintyessään eepoksen pääsankareiden rooleissa, ja tietenkin kirjastossa matkustajat näkivät ja selailivat ainutlaatuisia Kalevalan kirjapainoksia.\nOhjelman lopussa kaikki osallistujat näkivät taikasammon ja jopa maistoivat Karjalan makua: kaikki pitivät karjalaisesta marjamehusta ja perinteisistä karjalanpiirakoista.


Janod Eläinvauvat pyramidi | Leikkien.fi verkkokauppa\nJanod Eläinvauvat pyramidi\nOsaatko rakentaa korkea tornin ja koota kuutiot taas sisäkkäin? Janod Eläinvauvat pyramidi tarjoaa haastetta ja hauskuutta taaperolle!\nJanod Eläinvauvat pyramidi koostuu kuudesta ontosta puisesta kuutiosta. Jokaista kuutiota koristaa kuusi erimuotoista aukkoa, joista kurkistaa vuorollaan 12 erilaista eläinvauvahahmoa. Kuutioiden yhdellä sivulla on numerot yhdestä kuuteen. Montako kuutiota onnistut kasaamaan päällekäin ennen kuin torni keikahtaa!\nTonin korkeus 54 cm ja suurimman kuution koko 12 x 12 x 12 cm.\nJanod Eläinvauvat pyramidi tulee kauniissa lahjapakkauksessa.


paperilennokeita: Miksi marraskuu ei ole ihan niin perseestä kuin luulit\nMiksi marraskuu ei ole ihan niin perseestä kuin luulit\nMarraskuu on sellainen ällöttävä välitila, lokakuun ja joulukuun äpärälapsi, joka sietäisi suosiolla lakkauttaa ja siirtää ne 30 päivää johonkin heinä- ja elokuun väliin. On pimeetä, on kylmää, ja aina vaan pahemmaksi menee. Koska valoa ja lämpöä ei ole ihan heti näkyvissä, ja luntakaan tuskin saadaan vielä pitkään aikaan ainakaan iloksi asti, päätin listata jotain tämän kamalan kuukauden hyviä puolia.\n☆ Vielä on liian aikaista hehkuttaa joulua julkisesti, esimerkiksi tehdä listaa lempijouluruoista.\nriisipuuro, kinkku, imelletty perunalaatik Itsekseen sitä sen sijaan voi jo tehdä, sillä joulusuklaat, glögit ja piparkakut ovat saapuneet kauppoihin! Pitäähän sitä testailla hyvissä ajoin, että löytää jouluaatoksi oman suosikkinsa. Innokkaimmat ehtivät tuhota jo pari joulukalenteriakin.\n☆ Taantumassa muhiva maailmantalous elpyy, kun suomalaiset rupeavat yksissä tuumin varaamaan etelänmatkoja.\n☆ Oli edellinen kesä kuinka kylmä, lyhyt ja harmaa tahansa, tässä vaiheessa vuotta sillekin osaa antaa arvoa.\n☆ VR-alkuiset tekosyyt myöhästymiselle ja oikeastaan kaikille elämän epäkohdille voi taas ottaa harkitusti käyttöön.\n☆ Ei tarvitse herätä hävyttömän aikaisin, jos haluaa kuvata auringonnousua.\n☆ Joka päivä voi olla pipopäivä!\n☆ Erakkomaisen kotona nyhjäämisen kissavideoiden parissa lauantai-iltana voi muutamilla pienillä teoilla ja ovelasti muotoilluilla FB-statuksilla muuttaa "tunnelmalliseksi syysillaksi kynttilänvalossa".\n☆ Syyskuussa aloitetut kuntokuurit ja superdieetit voi hyvillä mielin unohtaa, sillä talveksi pitää varata energiaa. Sitä paitsi, kuka tuolla pimeässä ja sateessa muka haluaa lenkkeillä?\nHyvää alkanutta marraskuuta ja viikonloppua! Muistakaa käyttää heijastinta!\nLähettänyt Helena klo 15.04\nUnelmana oma koti\nMiksi marraskuu ei ole ihan niin perseestä kuin lu...\nKirjava keskiviikko: Stieg Larsson - Millenium-tri...\nHakusanoja osa 2


Asiantuntija tyrmää Volkswagenin pahoittelut – ”Siitähän puuttui anteeksipyyntö!” - Autot - Ilta-Sanomat\nVolkswagen pahoitteli toimintaansa sunnuntain Helsingin Sanomissa. (KUVA: Seppo Solmela)\nJulkaistu: 13.10.2015 6:50\nKriisiviestinnän ammattilainen kehuu Volkswagenin retoriikkaa, mutta yhtiön pahoittelu ei toimi Suomessa.\nPäästöskandaalin koettelema Volkswagen on aloittanut poikkeuksellisen kampanjan maineensa palauttamiseksi.\nSivun kokoisessa lehti-ilmoituksessa yhtiö myöntää tehneensä suuren virheen ja pettäneensä asiakkaansa. Ilmoitus on julkaistu muun muassa viime sunnuntain Helsingin Sanomissa, Aamulehdessä ja Kalevassa.\nViestinnän kouluttaja ja tietokirjailija Katleena Kortesuohttps://www.is.fi/haku/?query=katleena+kortesuo ei kuitenkaan niele Volkswagenin ilmoitusta purematta.\n– Sitä oli jaettu sosiaalisessa mediassa paljon ja lukaisin sen läpi. Siitähän puuttui anteeksipyyntö, Kortesuo toteaa.\nHän kuitenkin myöntää, että ilmoitus on tehty hyvin taitavasti ja kehuu sen retoriikkaa.\n– Tämä ”olemme rikkoneet autosi tärkeimmän osan, sinun luottamuksesi”, oli aivan loistavasti määritelty.\nKortesuo kuitenkin muistuttaa, ettei hyvä retoriikka vielä pelasta Volkswagenia.\n– Kyllähän sieltä anteeksipyyntö tarvitaan. Se toimintahan on ollut järkyttävää petosta, eikä siitä selvitä sillä, että todetaan, että ”tällaista nyt vain tapahtuu”. Anteeksipyyntö olisi ainoa asia, joka veisi tilannetta eteenpäin, Kortesuo selittää.\nKriisiviestinnän ammattilainen epäilee, että ilmoitusta laadittaessa on nojattu liikaa amerikkalaiseen oikeuskäytäntöön tai sen on laatinut ulkomainen palveluntarjoaja. Tästä syystä siitä puuttuu anteeksipyyntö.\n– Siellä anteeksipyyntö on merkki syyllisyydestä, eli jos pyydät anteeksi, saatat joutua maksamaan korvauksia.\n– Suomessahan näin ei ole. Suomessa yritys voi pyytää anteeksi ja korvauksista käydään oikeutta erikseen. Anteeksipyyntö ei ole todiste minkäänlaisista syyllisyydestä, Kortesuo täsmentää.\nPitäisikö Volkswagenin pyytää anteeksi?\nÄäniä yhteensä 5982\nVolkswagenilta iso ilmoitus suomalaislehdissä: ”Olemme tehneet suuren virheen”\nPäästöskandaalin koettelema Volkswagen on aloittanut poikkeuksellisen kampanjan maineensa palauttamiseksi. Lue lisää ›


Kodinkoneet keittiössä\nKaikki artikkelit: Kodinkoneet\nOnko jääkaappi lähellä uunia tai muita ”lämpimiä” esineitä - onko tämä normaalia?\nVoinko laittaa jääkaapin muiden "lämpimien" laitteiden, jäähdyttimen tai muun jääkaapin viereen? Kerrotaan, kuinka sääntöjä voidaan rikkoa oikein.\nSelvitä, mitä kylmä- ja tiputusjärjestelmä on, miksi niitä tarvitaan, mikä ero on ja mikä on parempi valita.\nJääkaappi on vakava ostos, joka sinun täytyy valmistautua kunnolla. Tämä auttaa sinua artikkelissamme, jossa on yleiskuva kymmenestä tärkeimmästä kriteeristä ja vinkistä.\nJääkaappi on kaikki hyvä, mutta ei sovi sisätilaan? Upota se vaiheittaisten ohjeiden avulla valokuvien ja videoiden avulla.\nMe asetimme ihanteellisen lämpötilan jääkaapissa ja pakastimessa ja opimme myös säilyttämään ruokaa.\nValitse paras paikka jääkaapille "työ kolmion" sääntöjen, ergonomian ja muotoilun mukaisesti.\nAiomme ostaa talon sekoittimen, selvittää sekoittimen ja tehosekoittimen välisen eron, selvittää, mikä laite valita - paikallaan, manuaalisesti tai planeettana.\nOlemme valmiita ostamaan täydellisen pesukoneen 7 askeleessa: ymmärrämme erilaisten koneiden välisen eron, oppia lukemaan merkinnät, katsomaan vertailevaa videon katsausta\nPiilota, siirrä tai peitä? Ja sitä voidaan käyttää sisustuksen tärkeimpänä koristeena? Selvitämme, mitä voidaan tehdä kaasupylväällä, ja miten suunnitella kunnolla korjaus- ja keittiösuunnittelu niin vaivattomalla rakenteella.\nSelvitämme, miten voit valita talon parhaan leipäkoneen koon, toimivuuden ja laadun perusteella.\nValmistelemme ostamaan tehosekoittimen vertaamalla kiinteitä ja upotettavia laitteita, kaksi vaiheittaista opastusta sekä hyödyllisiä videoita.\nSelvitä, miksi tarvitset monikanavajärjestelmän ja miten valitset sen oikein 12: n vinkin, valikoiman videoiden ja hyödyllisten linkkien avulla\nValitse kahvinkeitin tai kahvinkeitin talon makuun ja taskuun\nMikä juicer on parempi - keskipako tai ruuvi? Mitä minun pitäisi valita omenan tai tomaattimehun rakastajaksi? Mikä auto sopii paremmin gourmet- tai työskentelevälle äidille? Ymmärrämme nämä ja muut asiat myöhemmin artikkelissa.\nMitä sinun täytyy tietää mikroaaltouunista ennen ostamista? Onko totta, että se on terveydelle haitallista? Kuinka paljon mikroaaltouunia tarvitaan perheellesi? Mitä toimintoja on? Ymmärrämme nämä ja muut asiat myöhemmin artikkelissa.


02 | lokakuu | 2008 | miian ajatuksia 02.10.2008 – miian ajatuksia\n02.10.2008 - miia\tLeave a comment\nTyttö nimeltä Darcy\nOsallistuin vaihtoon, jossa piti lähettää itsetehty kortti, jossa olisi selvästi näkyvillä vastaanottajan etunimi. Mun uhrinani oli Darcy-niminen amerikkalainen tyttönen. Mukava nimi askarteluun :) Halusin panostaa siihen nimeen ja tehdä muuten simppelin kortin. Onnistuin ja tykkään.\nTaustapaperina Basic Greyta, nauhana tän kuun nauhakerhon yhtä nauhaa (niistäkin nauhoista vielä kuva näyttämättä, tiistaina taisi lähetys tulla) ja napit on ihan ommeltu kiinni. :) Kirjaimet on väritetty ProMarkerilla ja piirretty sabluunan avulla.\nFiled Under: askartelut\t| Tagged: Basic Grey, kortti\nSateinen torstain alku\nSadekautta on jatkunut vasta muutaman hassun päivän ajan, mutta saisi silti alkaa jo tulla taukojakin… Ei tietysti koko ajan pisaroita taivaalta tipahtele, mutta tiet on kuitenkin koko ajan märkiä ja koirien tassut ja koipikarvat myös sen näköiset…\nTänään nukuttiin puoli tuntia tavallista pitempään aamulla, mutta tuntuu että olo oli tavallistakin väsyneempi. Ehkä pitäisi vaan herätä kuudelta joka aamu, niin olisi vähän virkeämpi. Tai sitten ei olisi. Aamulenkkikin oli kiva tehdä viileässä tuulessa ja taisi taivaalta jotain pientä alaskin taas tipahdella.\nEilinen ilta meni yllättäen tämän mun uuden rakkaan tietokoneeni kimpussa. Ohjelmia asennellessa ja muuten. Näppäimistöön kestää vähän tottua, menee sormet vielä väärille nappuloille silloin tällöin. Ja tää on niin iso ettei mahdu mun hienoon oranssiin tietokonelaukkuuni siihen osaan joka on koneelle tarkoitettu, mutta sain aamulla tämän juuri ja juuri tungettua sen laukun etuosaan, jossa kuuluisi kuljettaa muuta roinaa. En sitten tiiä pitäisikö koittaa etsiä uutta isompaa tietsikkalaukkua. Mutta isommat on varmasti tylsiä mustia, blääh.\nTänään mulla on työjuomana Valion omenatäysmehua, tää on hyvää. :) Menkööt ne kevytmehut niiden suihin jotka niistä tykkää! Toki hyvä kun makuja on monia. Mä en vaan kevytmehuista/limsoista tykkää, kammottava se makeutusaineen maku. Pepsi Maxia ehkä pystyy hätätilanteessa juomaan (en voi uskoa että se oli joskus mun lempparia…!), mutta kevytcocis on kamalaa. Samoin kevytversiot energiajuomista, yäk! Energiajuomista tuli mieleeni, että huomasin tänään kaupan hyllyllä uutuuden – Batteryä pullossa! En ostanut kun hinta oli 2,99€ mutta joskus pitää kokeilla onko se eri makuista kuin tölkkiversio. :) Battery ja Mad Crock on hyviä, muista energiajuomista en tykkää. Ja pitää vielä todeta että rasvaton maitokin on kamalaa, vedellä jatkettu kevytmaitoa. :D Menköön hampaat ja tulkoot läski, mutta juon juomani normaaleina, en sokerittomina/rasvattomina.\nMun tarvii tänään vielä ottaa kuva tästä mun tietokoneestani, niin saatte te muutkin ihailla. :) Tää on kyllä hieno! Kestää senkin jos kaadan tota mun tuoremehuani näppäinten päälle, sitä toivottavasti en kuitenkaan tee. Ja koneen kyljestä putkahtaa ulos kaukosäädin, cool! Webbikamera löytyy näytön yläosasta ja mitä kaikkea. Windows Vistaankin oon ihan tykästynyt. Vaikka vähän joutuu pönkimään välillä että löytää mitä ettii. Siitä tykkään suuresti kun työpöydälle saa kellon, kalenterin, muistilappuja, valuuttamuuntimen yms. Varsinkin muistilaput on kivoja. Ei tarvi enää kiinnittää post it -lappuja tietokoneeseen, kun voi käyttää sähköisiä sellaisia. :)\nOn luvattu sateista säätä viikonlopullekin, mutta eipä se meiän 11-vuotisen taipaleen juhlistusta haittaa. Vähän oli jo jänskät paikat tällä päivämäärällä vuonna 97. Kun seuraavana päivänä näin ekaa kertaa Hra L:n. Ja mua jännitti niin paljon, ettei mitään rajaa. :D Sen illan muistan kyllä ikuisesti. :)\nFiled Under: ajatuksia\t| Tagged: juomat, tietokone